Source: https://e-justice.europa.eu/content_specialised_courts-19--printAll-sl.do?useContId=68449
Timestamp: 2019-06-18 15:43:46+00:00
Document Index: 7952768

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče\n', 'sodišče ', 'Sodišče ', 'Sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'Sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'Sodišče ', 'sodišče ', 'sodišče ', 'sodišče ', 'sodišče ']

Specializirana sodišča - Belgija
Specializirana sodišča - Bolgarija
V tem delu so predstavljena specializirana sodišča v Bolgariji.
V Bolgariji ni specializiranih delovnih, pomorskih, trgovinskih ali drugih specializiranih sodišč. Na okrožnih sodiščih so specializirani trgovinski oddelki. Na vseh sodiščih v sodni hierarhiji so oddelki civilnih in kazenskih senatov, oddelkov in kolegijev.
Specializirana sodišča - Češka
Na splošno v Češki republiki ni specializiranih sodišč, so pa specializirani oddelki rednih sodišč (za delovno pravo).
Druga posebna sodišča
Ustavno sodišče je sodni organ, ki skrbi za varstvo ustavnosti.
Ustavno sodišče obravnava zadeve na polnem plenarnem zasedanju ali v štirih senatih, ki jih sestavljajo po trije sodniki.
Za odločitve o zadevah, povezanih s temeljnimi vprašanji državne in sodne ureditve, je pristojen poln plenum. To so, na primer, odprava zakona parlamenta, obtožba ali nezmožnost opravljanja funkcije predsednika republike ali razpustitev politične stranke.
Poln plenum sestavljajo vsi sodniki, deset sodnikov pa mora biti prisotnih, ko je odločitev sprejeta. Odločitve v naslednjih zadevah zahtevajo večino devetih glasov sodnikov: odprava zakona parlamenta, odločitev o obtožbi ali nezmožnosti opravljanja funkcije predsednika republike ter sodba, ki temelji na drugačni pravni razlagi kot prejšnja sodba sodišča.
Vse druge zadeve obravnava senat treh sodnikov. Te vključujejo, na primer, ustavne pritožbe fizičnih oseb ali občin, spore glede volitev in izpolnjevanja pogojev članov parlamenta, spore o pristojnosti med centralnimi državnimi organi in lokalnimi avtonomnimi organi.
Ustavno sodišče sestavlja 15 sodnikov. Sodnike imenuje predsednik republike s soglasjem senata za dobo 10 let. Omejitev za ponovno imenovanje ni.
Administracijo sodišča nadzorujejo predsednik in dva podpredsednika. Vsakemu sodniku pomaga lastno osebje pravnih pomočnikov in tajnik.
Več informacij je na voljo na spletni strani Ustavnega sodišča Češke republike.
Zadnja posodobitev: 09/04/2013
Specializirana sodišča - Danska
Ta stran vsebuje informacije o organizaciji specializiranih sodišč na Danskem.
Pomorsko in gospodarsko sodišče (Sø- og Handelsretten)
Pomorsko in gospodarsko sodišče od ustanovitve leta 1862 obravnava pomorske in gospodarske zadeve iz celotne države.
Pristojnost pomorskega in gospodarskega sodišča se je postopno razširila. Sodišče danes obravnava zadeve v zvezi z danskim Zakonom o blagovnih znamkah, Zakonom o modelih, Zakonom o tržnih praksah, Zakonom o konkurenci, pogoji mednarodnega trgovanja in druge gospodarske zadeve.
Poleg tega oddelek za stečaje obravnava zadeve v zvezi s stečaji, plačilno nesposobnostjo, prisilno poravnavo dolgov in reprogramiranjem dolgov na območju Københavna.
Zemljiškoknjižno sodišče (Tinglysningsretten)
Zemljiškoknjižno sodišče je bilo ustanovljeno 1. januarja 2007. Pristojno je za celotno Dansko.
Zemljiškoknjižno sodišče od okrožnih sodišč postopno prevzema vpis v zemljiško knjigo. Pristojno je za vpis zemljiških pravic, hipotek in drugih obremenitev premoženja, poročne pogodbe itd.
Zemljiškoknjižno sodišče rešuje spore, ki nastanejo zaradi vpisov v zemljiško knjigo. Osebe imajo pravico do pritožbe na Višje sodišče za zahodno Dansko.
Specializirano sodišče za obtožbe in obnovo postopka (Den Særlige Klageret)
Specializirano sodišče za obtožbe in obnovo postopka obravnava disciplinske zadeve v zvezi s sodniki in drugim sodnim osebjem, ki ga zaposlujejo sodišča, vključno s sodišči Ferskih otokov in Grenlandije ter Odborom za presojo dopustnosti pritožb. Poleg tega lahko obnovi postopke v kazenskih zadevah in izloči zagovornika v kazenskih zadevah.
Specializirano sodišče za obtožbe in obnovo postopka sestavljajo vrhovni sodnik, višji sodnik, okrožni sodnik, odvetnik ter odvetnik s strokovnim znanjem in izkušnjami.
Danski sodni sistem ne vključuje upravnih sodišč.
Zadnja posodobitev: 10/09/2013
Specializirana sodišča - Estonija
V tem razdelku so informacije o upravnih in specializiranih sodiščih v estonskem sodnem sistemu.
V skladu z estonsko ustavo se ustanovitev specializiranih sodišč s posebno pristojnostjo lahko določi z zakonom. Ustanovitev izrednih sodišč je prepovedana.
V Estoniji ni bilo ustanovljeno še nobeno specializirano sodišče.
Vrhovno sodišče hkrati opravlja naloge pritožbenega sodišča najvišje stopnje in sodišča za oceno ustavnosti.
Vrhovno sodišče kot sodišče za oceno ustavnosti:
obravnava zahteve za presojo, ali so splošno veljavni predpisi ali zavrnitev izdaje takih predpisov skladni z ustavo,
obravnava zahteve za presojo skladnosti mednarodnih pogodb z ustavo,
obravnava zahteve za mnenje o razlagi ustave v povezavi s pravom Evropske unije,
obravnava zahteve za resolucije estonskega parlamenta, odbora parlamenta in predsednika republike ter pritožbe zoper te resolucije,
obravnava zahteve za razglasitev poslanca, predsednika republike, pravosodnega kanclerja ali predsednika računskega sodišča za nezmožnega za opravljanje dolžnosti za daljše obdobje,
obravnava zahteve za odvzem mandata poslancu,
odloča o izdaji soglasja predsedniku parlamenta, da kot namestnik predsednika republike razpiše izredne parlamentarne volitve ali zavrne razglasitev zakona,
obravnava zahteve za prenehanje delovanja politične stranke,
obravnava pravna sredstva zoper odločbe in druge pravne akte volilnega odbora.
Posameznik ne more vložiti zahteve za oceno ustavnosti.
Kontaktni podatki vrhovnega sodišča so na voljo na spletišču vrhovnega sodišča.
Oceno ustavnosti ureja zakon o sodnem postopku za oceno ustavnosti.
Upravna sodišča kot sodišča prve stopnje obravnavajo upravne zadeve. V Estoniji delujejo kot neodvisni sodni organi samo na prvi stopnji.
Okrožna sodišča kot sodišča druge stopnje preverjajo odločbe upravnih sodišč na podlagi pritožb zoper odločbe.
Pristojnost upravnih sodišč, postopek za vložitev tožbe pri upravnem sodišču in pravila upravnega postopka so določeni v zakoniku o postopku pred upravnimi sodišči.
Estonija ima dve upravni sodišči: upravno sodišče v Talinu in upravno sodišče v Tartuju.
Upravni sodišči sta razdeljeni na sodne palače.
Upravno sodišče v Talinu tvorita dve sodni palači:
sodna palača v Talinu,
sodna palača v Pärnuju.
Upravno sodišče v Tartuju tvorita dve sodni palači:
sodna palača v Jõhviju.
Estonija ima dve okrožni sodišči s pristojnostjo drugostopenjskega sodišča:
okrožno sodišče v Talinu,
okrožno sodišče v Tartuju.
Kontaktni podatki sodišč so na voljo na spletišču sodišč. Dostop do kontaktnih podatkov je brezplačen.
Zadnja posodobitev: 11/07/2017
Specializirana sodišča - Grčija
Ta stran nudi informacije o organizaciji specializiranih sodišč v Grčiji.
Vrhovno upravno sodišče, ki se v dobesednem prevodu imenuje „državni sodni svet“ (Συμβούλιο της Επικρατείας), je opredeljen v členu 95 grške ustave. Svoje pristojnosti izvaja na plenarnih sejah (Ολομέλεια) ali prek svojih oddelkov (τμήματα). Na plenarnih sejah sodelujejo predsednik, vsaj deset svetnikov (σύμβουλοι), dva nižja svetnika (πάρεδροι) in tajnik (γραμματέας).
Vrhovno upravno sodišče ima šest oddelkov: I, II, III, IV, V in VI.
Prvi štirje oddelki (I, II, III, IV) izvajajo sodne pristojnosti in javne obravnave. Na sejah oddelkov sodeluje predsednik oddelka (podpredsednik vrhovnega upravnega sodišča), dva svetnika, dva nižja svetnika in tajnik (pet članov).
Vsak oddelek lahko zaseda tudi v sedemčlanskem senatu, namreč s sodelovanjem dveh dodatnih svetnikov. To se lahko zgodi samo v primerih, ko predsednik sodišča zadevo dodeli sedemčlanskemu oddelku ali pa petčlanski oddelek zadevo odstopi temu oddelku.
Oddelek V je pristojen za obravnavo uredb in izvajanje disciplinskih pristojnosti. Sestavljajo ga predsednik (podpredsednik Sveta), vsaj en svetnik, en pridruženi svetnik (z odločilnim glasom) in tajnik.
Oddelek VI je odgovoren za sodni nadzor (razveljavitev) sodnih odločb v zvezi z zakonikom o zbiranju javnih prihodkov (Κώδικας Είσπραξης Δημόσιων Εσόδων) in odškodninami, ki izhajajo iz upravnih sporov. Njegova sestava je enaka kot pri prvih štirih oddelkih.
Glavne naloge vrhovnega upravnega sodišča („državnega sodnega sveta“) so določene v členu 95(1) Ustave in se izvajajo v skladu z zakonom.
Med pristojnosti vrhovnega upravnega sodišča spada:
razveljavitev izvršljivih aktov, ki jih je upravni organ izdal na podlagi zlorabe pristojnosti ali kršitve zakonodaje;
nadzor nad končnimi sodbami rednih upravnih sodišč, na zahtevo in v skladu z zakonodajo;
obravnavanje pomembnih upravnih sporov, ki so mu dodeljeni na podlagi ustave in zakonodaje;
obravnavanje vseh dekretov regulativne narave.
Organi morajo upoštevati razveljavitvene sodbe, ki jih izda vrhovno upravno sodišče. Kateri koli pristojni organ, kot določa zakonodaja, lahko odgovarja, če tega ne stori.
Računsko sodišče (Ελεγκτικό Συνέδριο), opredeljeno v členu 98 grške ustave, je višje sodišče dvojne narave, s sodnimi in upravnimi pristojnostmi. Svoj sodni značaj ohranja tudi pri izvajanju upravne pristojnosti. Sestava računskega sodišča je enaka sestavi vrhovnega upravnega sodišča („državnega sodnega sveta“). Računsko sodišče izvaja sodne pristojnosti na plenarnih sejah (Ολομέλεια), v treh oddelkih (τμήματα) in enotah (κλιμάκια).
Njegove glavne pristojnosti so:
revizije odhodkov države in lokalnih oblasti ali drugih oseb javnega prava;
revizija naročil velike finančne vrednosti, sklenjenih z državo ali subjekti z enakovrednim statusom;
revizije računov uradnikov javnega računovodstva in lokalnih oblasti ali drugih oseb javnega prava;
izdaja mnenja o zakonodajnih predlogih za pokojnine ali priznanju sistema za pokojninske pravice;
priprava osnutkov in predložitev poročil Parlamentu o javnih prihodkih in porabi (απολογισμός) ter bilance stanja (ισολογισμός);
obravnavanje sporov o dodelitvi pokojnin;
obravnavanje zadev, v katerih se ugotavlja odgovornost civilnih ali vojaških državnih uslužbencev za kakršno koli škodo, povzročeno državi, bodisi namerno ali iz malomarnosti.
Vrhovno upravno sodišče v okviru svoje sodne pristojnosti ne izvaja sodne presoje sodb računskega sodišča.
Vojaško sodišče (στρατοδικεία), sodišča vojne mornarice (ναυτοδικεία) in sodišča vojaškega letalstva (αεροδικεία)
To so specializirana kazenska sodišča. Vsi prestopki, ki jih stori vojaško osebje v vojski, vojni mornarici ali vojaškem letalstvu (brez izjem) sodijo v pristojnost vojaških sodišč.
Specializirano vrhovno sodišče
Specializirano vrhovno sodišče (Ανώτατο Ειδικό Δικαστήριο) je specializirano sodišče, podobno ustavnemu sodišču, ker so spori v njegovi pristojnosti večinoma ustavne narave. Sodišče je opredeljeno v členu 100 grške ustave in je pristojno za presojo veljavnosti parlamentarnih volitev, odpoklic poslancev z mesta poslanca ali reševanje konfliktov med grškimi višjimi sodišči. Sodbe vrhovnega specializiranega sodišča so končne in jih ni mogoče izpodbijati.
Sodišče sestavljajo predsednik Vrhovnega upravnega sodišča (državnega sodnega sveta), predsednik vrhovnega sodišča (Άρειος Πάγος), predsednik računskega sodišča, štirje svetniki vrhovnega upravnega sodišča (državnega sodnega sveta) in štirje svetniki vrhovnega sodišča (ki so imenovani z žrebom vsako drugo leto).
Sodišču predseduje najstarejši predsednik Vrhovnega upravnega sodišča (državnega sodnega sveta) ali predsednik vrhovnega sodišča. Pri obravnavi primerov, ki vključujejo reševanje sporov in nesoglasij o ustavnosti ali razlago pravnih določb, sodišče vključi dva redna profesorja prava z grških univerz.
Posebno sodišče za spore v primeru nezakonitih sodb
To specializirano sodišče za spore v primeru nezakonitih sodb (Ειδικό Δικαστήριο Αγωγών Κακοδικίας) je opredeljeno v členu 99 Ustave in Zakonu 693/1977 ter obravnava tožbe zoper pravosodne uradnike. Sodišče sestavlja predsednik Vrhovnega upravnega sodišča, ki predseduje sodišču, svetnik Vrhovnega upravnega sodišča, svetnik Vrhovnega sodišča, svetnik Računskega sodišča, dva redna profesorja prava z grških univerz in dva pravnika (člana vrhovnega disciplinskega odbora odvetnikov, ki je imenovan z žrebom).
Posebno sodišče, ki presoja odgovornost ministrov
Posebno sodišče za presojo odgovornosti ministrov (Ειδικό Δικαστήριο Ευθύνης Υπουργών) je opredeljeno v členu 86 Ustave.
Sestane se za vsak posamezni primer in ga sestavlja šest članov Vrhovnega upravnega sodišča in sedem članov Vrhovnega sodišča, ki so določeni z žrebom predsednika parlamenta po začetku sodnega postopka. Obravnave potekajo v obliki javnega zasedanja parlamenta in jih vodijo člani navedenih vrhovnih sodišč, ki morajo biti imenovani ali napredovati na položaj pred vložitvijo predloga za začetek sodnega postopka. Sejam predseduje izbrani član Vrhovnega sodišča, ki ima najvišji naziv; če ima več članov isti naziv, jim predseduje najstarejši med njimi. Član urada javnega tožilstva pri vrhovnem sodišču ali namestnik, oba izbrana z žrebom, deluje kot javni tožilec.
To posebno sodišče je odgovorno za obravnavo kaznivih dejanj ministrov in namestnikov ministrov, pod pogojem, da mu parlament preda zadeve v obravnavo.
Posebno sodišče za spore o osebnih prejemkih uradnikov v pravosodju
Posebno sodišče za spore o osebnih prejemkih za uradnike pravosodja (Ειδικό Δικαστήριο Μισθολογικών Διαφορών Δικαστικών Λειτουργών) je opredeljeno v členu 88 Ustave.
Sestavljajo ga člani posebnega sodišča iz člena 99 Ustave, s sodelovanjem dodatnega rednega profesorja in dodatnega pravnika.
Sodišče je pristojno za obravnavanje sporov o prejemkih (vseh vrst) in pokojninah uradnikov pravosodja, če bo rešitev pravnih vprašanj verjetno vplivala na plače, pokojnine ali davčni status večjega števila uradnikov.
Spletna stran Vrhovnega upravnega sodišča obsega več kot 250 000 odločb.
Spletne strani glavnih grških upravnih sodišč prve stopnje (διοικητικά πρωτοδικεία):
upravno sodišče prve stopnje v Solunu
upravno sodišče prve stopnje v Pireju
upravno sodišče prve stopnje v Patrasu
upravno sodišče prve stopnje v Iraklionu
upravno sodišče prve stopnje v Larisi
upravno sodišče prve stopnje v Alexandroupoliu
upravno sodišče prve stopnje v Serresu
upravno sodišče prve stopnje v Komotiniu
upravno sodišče prve stopnje v Kavali
upravno sodišče prve stopnje v Xanthiu
upravno sodišče prve stopnje v Ioannini
Na spletni strani upravnega sodišča prve stopnje v Atenah so na voljo storitve:
iskalniki po sodni praksi;
bilten o sodni praksi.
Naslednje storitve so v izdelavi:
izdajanje potrdil;
zadeve „spremljanja“;
vodenje evidenc o pravnih dokumentih.
Naslednje storitve so na voljo na spletnih straneh vseh drugih sodišč:
elektronski zahtevek za potrdila;
zadeve „spremljanja“.
Večina navedenih spletnih strani vsebuje tudi informacije o sodni pristojnosti, zgodovini, poslovniku, organizacijskih shemah, seznamu sodnikov na sodišču itd.
Dostop je večinoma brezplačen. Pravno zbirko podatkov pa lahko uporabljajo le sodniki, in sicer ob uporabi posebne programske opreme in identifikacijske številke.
Spletne strani glavnih grških upravnih sodišč druge stopnje (διοικητικά εφετεία):
upravno sodišče druge stopnje v Atenah
upravno sodišče druge stopnje v Solunu
Na voljo so naslednje storitve:
dnevni razpored obravnav;
Specializirana sodišča - Francija
V tem razdelku boste našli pregled ustavnih in upravnih sodišč v Franciji.
Ustavni svet (Conseil Constitutionnel)
Ustavni svet , ustanovljen z ustavo pete republike z dne 4. oktobra 1958, ni na vrhu nobene hierarhije niti rednih niti upravnih sodišč. V tem smislu ni vrhovno sodišče.
Ustavni svet sestavlja 9 članov, od katerih se tretjina zamenja vsake tri leta. Člane za 9 let brez možnosti podaljšanja imenujejo predsednik republike in predsednika obeh skupščin parlamenta (senat in narodna skupščina). Nekdanji predsedniki republike so po zakonu dosmrtni člani Ustavnega sveta, kadar ne opravljajo funkcije, ki je nezdružljiva z mandatom člana tega sveta, saj v tem primeru ne morejo odločati.
Predsednika Ustavnega sveta med člani tega sveta izbere predsednik republike.
Da oseba postane član Ustavnega sveta, ji ni treba izpolnjevati nobene zahteve glede starosti ali poklica. Funkcija svetovalca je vseeno nezdružljiva s funkcijo člana vlade ali Ekonomsko-socialnega sveta ter seveda s katero koli voljeno funkcijo. Za člane Ustavnega sveta poleg tega veljajo enaka pravila o nezdružljivosti funkcije kot za člane parlamenta.
Ustavni svet je stalni organ, zaseda pa glede na število zahtev, ki se mu predložijo. Zaseda in odloča samo na plenarnih obravnavah. Za sprejemanje odločitev velja pravilo sklepčnosti, po katerem se zahteva navzočnost sedmih sodnikov. Če je število glasov neodločeno, odloči glas predsednika. Drugačno mnenje ni mogoče. Razprave na seji ali plenarni obravnavi ter glasovanje niso niti javni niti objavljeni.
Postopek je pisni in kontradiktoren. Vendar lahko stranke v volilnem sporu zahtevajo zaslišanje. Poleg tega se pri proučitvi prednostnih vprašanj o ustavnosti na obravnavi izjavijo stranke in njihovi zastopniki.
Prednostne naloge Ustavnega sveta, ki so izraz stvarne pristojnosti, je mogoče razdeliti v dve skupini:
Sodna pristojnost, ki zajema dva ločena spora:
Zakonodajni spor
Preventivni nadzor ustavnosti je abstrakten, poljuben za navadne zakone ali mednarodne zaveze, obvezen pa za sistemske zakone in uredbe parlamentarnih skupščin. Izvaja se z ukrepom po glasovanju v parlamentu, vendar pred razglasitvijo zakona, ratifikacijo ali odobritvijo mednarodne zaveze in začetkom veljavnosti uredb skupščin. Za poljubne zadeve lahko dajo pobudo politični organi (predsednik republike, predsednik vlade, predsednik narodne skupščine ali senata) ali 60 poslancev oziroma 60 senatorjev.
Nadzor ustavnosti z ugovorom je bil uveden 1. marca 2010, ko je bilo uveljavljeno prednostno vprašanje o ustavnosti. Od navedenega datuma lahko vsak posameznik v postopku pred sodiščem trdi, da zakonska določba krši pravice in svoboščine, zagotovljene z ustavo. Državni svet (Conseil d’État) ali Kasacijsko sodišče (Cour de cassation) pa lahko to vprašanje predložita Ustavnemu svetu (Conseil constitutionnel), ki o vprašanju odloči v roku treh mesecev.
Ustavnemu svetu, ki odloča o področjih pristojnosti zakonov in uredb, lahko med zakonodajnim postopkom zadevo predloži predsednik skupščine, ki je odločala (narodna skupščina ali senat), ali vlada ali pozneje predsednik vlade, da bi se zmanjšala vrednost zakonske določbe.
Volilni ali referendumski spor
Ustavni svet odloča o zakonitosti volitev predsednika republike in referendumih, katerih izide razglasi. Odloča tudi o zakonitosti volitev, sistemih pasivne volilne pravice in nezdružljivosti funkcije članov parlamenta.
Vsak volivec lahko na enostaven način vloži prijavo v zvezi z volitvami. Prijave se predložijo Ustavnemu svetu, njihovo število pa se je zelo povečalo po izglasovanju zakonodaje o organizaciji in nadzoru financiranja stroškov za volitve, o čemer Ustavni svet odloča v zvezi s posameznimi kandidati na parlamentarnih in predsedniških volitvah (na podlagi pritožbe).
Posvetovalna pristojnost
Ustavni svet izda mnenje, kadar se voditelj države z njim uradno posvetuje o izvajanju člena 16 ustave (o polni pristojnosti v kriznem obdobju) in pozneje o odločbah, sprejetih v tem okviru.
Vlada se poleg tega posvetuje z Ustavnim svetom o aktih v zvezi z organizacijo volitev predsednika republike in referendumu.
Vse odločitve se sprejmejo v enaki obliki, ki zajema:
navedbe veljavnih aktov in postopkovnih elementov;
obrazložitev, predstavljeno v uvodnih izjavah, v kateri se analizirajo navedeni razlogi, navedejo se tudi uporabljena načela in odgovor na zahtevek;
končni izrek, razdeljen na člene, v katerih je predstavljena sprejeta rešitev.
Odločbe zavezujejo javne organe ter vse upravne in sodne organe. Zoper njih ni nobenega pravnega sredstva. Pravnomočen ni samo izrek, ampak tudi obrazložitev, ki ta izrek nujno utemeljuje. Ustavni svet vseeno priznava zahtevo za popravek stvarne napake.
Določba, ki je bila razglašena za neustavno v okviru preventivnega nadzora, ne more biti sprejeta niti se ne uporablja.
Določba, ki je bila razglašena za neustavno na podlagi prednostnega vprašanja o ustavnosti, se razveljavi z učinkom od objave sklepa Ustavnega sveta ali od poznejšega datuma, določenega s tem sklepom. Ustavni svet določi pogoje in omejitve, v okviru katerih se lahko izpodbijajo učinki te določbe.
Učinek odločb v volilnih sporih je različen, saj se lahko razveljavijo glasovnice in tudi same volitve, povzroči pa lahko tudi razglasitev neobstoja pasivne volilne pravice kandidata in/ali odstop izvoljene osebe po uradni dolžnosti.
Odločbe se vročijo strankam in objavijo v Uradnem listu Francoske republike skupaj z besedilom zahteve parlamenta in stališči vlade, ko ta odloča o preventivnem nadzoru ustavnosti.
Vse odločbe od ustanovitve naprej so na voljo na spletni strani Ustavnega svet.
Naloge upravnih sodišč
Nadzor uprave opravljajo upravna sodišča, ki so neodvisna od uprave (ločitev upravnih in sodnih funkcij) in ločena od rednih sodišč (pravosodni dualizem). Nadzor lahko opravljajo tudi upravni organi, vendar so odločbe teh organov potem predmet sodnega nadzora.
Upravno sodišče (tribunal administratif) je splošno upravno sodišče na prvi stopnji. Specializirana upravna sodišča so številna in različna, na primer:
finančna sodišča (regionalni računski senati in Računsko sodišče);
sodišča za socialno pomoč (departmajske komisije in osrednja komisija za socialno pomoč);
disciplinska sodišča (Sodišče za proračunsko in finančno disciplino, Vrhovni sodni svet, zbornična sodišča, univerzitetna sodišča itd.).
Pritožba zoper njihove odločbe se načeloma vloži pred pritožbenimi upravnimi sodišči, zoper odločbe katerih se kasacijska pritožba vloži pri Državnem svetu (Conseil d’Etat). Državni svet poleg kasacijske funkcije, na podlagi katere nadzira – kot kasacijsko sodišče – samo pravilno izvajanje postopkovnih in pravnih pravil v sodnih odločbah, ki se izpodbijajo pred njim, odloča tudi na prvi in zadnji stopnji v nekaterih sporih, v katerih se na primer izpodbijajo uredbeni akti ministrov.
O sporih o pristojnosti med dvema vrstama sodišč odloča Sodišče za spore (Tribunal des conflits), ki ga enakovredno sestavljajo člani Kasacijskega sodišča in Državnega sveta. Ustavni svet zagotavlja skladnost zakonov z ustavo in ne odloča o aktih ali delovanju uprave.
Notranja organizacija upravnih sodišč
Upravna sodišča (teh je 42) in pritožbena upravna sodišča (teh je 8) so organizirana v senate, katerih število in specializacija se razlikujeta glede na število zaposlenih na sodišču in odločitve o notranji organizaciji, ki jih sprejme vodja sodišča. Državni svet ima samo eno sekcijo (sekcija za spore, Section du contentieux), ki ima sodno funkcijo (druge sekcije, imenovane „upravne“, zagotavljajo posvetovalno funkcijo Državnega sveta).
Sekcija za spore je razdeljena na 10 podsekcij, specializiranih za določena področja sporov. Sodišče običajnega prava je sestavljeno iz dveh od teh podsekcij (9 članov); če je zadeva bolj zapletena ali občutljiva, se o njej lahko odloča v sekciji za spore (v kateri sodelujejo predsedniki podsekcij, predsednik sekcije in njegovi namestniki, skupaj 17 članov) ali skupščini za spore (Assemblée du contentieux; v njej sodelujejo predsedniki sekcij, ki jim predseduje podpredsednik Državnega sveta, skupaj 13 članov).
Status članov upravnih sodišč
Člani upravnih sodišč tradicionalno nimajo statusa „sodnega uslužbenca“ v smislu francoske ustave, ki je namenjen samo članom sodišča. Imajo namreč splošni status javnih uslužbencev. Zato predpisi, ki veljajo za člane upravnih sodišč, dolgo niso vsebovali nobenega izvirnega pravila v primerjavi s pravili, ki se uporabljajo za druge kategorije uslužbencev. Vendar se je to spremenilo v 80. letih 20. stoletja, ko se je okrepila statusna neodvisnost članov upravnih sodišč, tako da se zdaj večinoma štejejo za visoke pravosodne uslužbence, saj so zdaj tako poimenovani v nekaterih aktih in tudi vsa pravila, ki urejajo potek njihove kariere, jim dejansko zagotavljajo popolno neodvisnost.
Medtem ko so uslužbenci rednih sodišč združeni v eno samo kategorijo, pa upravni sodniki spadajo v dve kategoriji: v eni so člani Državnega sveta, v drugi člani upravnih sodišč in pritožbenih upravnih sodišč.
Čeprav so bila pravila, ki so veljala zanje, dolgo v različnih aktih, pa za člane Državnega sveta in za člane upravnih sodišč ter pritožbenih upravnih sodišč zdaj veljajo določbe zakonika o upravnem postopku.
Pravne zbirke podatkov na teh področjih
Pravne zbirke podatkov v Franciji pokriva javna služba za objavljanje prava na spletu. Spletna stran Légifrance tako zajema:
v zbirki „JADE“ odločbe Državnega sveta in Sodišča za spore, odločbe pritožbenih upravnih sodišč in izbor odločb upravnih sodišč;
v zbirki „CONSTIT“ odločbe Ustavnega sveta.
Zbirka „JADE“ vsebuje 230 000 odločb, vsako leto pa se poveča za 12 000 odločb, v zbirki „CONSTIT“ pa je 3 500 odločb, katerih število se vsako leto poveča za 150.
Specializirana sodišča - Hrvaška
Specializirana sodišča so sodišča za prekrške, gospodarska sodišča in upravna sodišča kot sodišča prve stopnje ter Visoko sodišče Republike Hrvaške za prekrške, Visoko gospodarsko sodišče Republike Hrvaške in Visoko upravno sodišče Republike Hrvaške kot sodišča druge stopnje.
Glede na področje sojenja:
Sodišča za prekrške – z zakonom o območjih in sedežih sodišč je bilo ustanovljenih 61 sodišč za prekrške. Sodišča za prekrške odločajo na prvi stopnji o prekrških s področja varnosti v cestnem prometu, gospodarstva ter javnega reda in miru.
Zakon še vedno velja, vendar bo 1. julija 2015 prenehal veljati, saj bodo takrat začele veljati določbe zakona o območjih in sedežih sodišč (NN 128/14).
Gospodarska sodišča – v Republiki Hrvaški je sedem gospodarskih sodišč (Zagreb, Split, Reka, Osijek, Bjelovar, Varaždin, Zadar). Pristojna so za odločanje v sporih med gospodarskimi družbami, odločanje o predlogih v zvezi z ustanovitvijo, delovanjem in prenehanjem gospodarskih družb, vodenje sodnih registrov gospodarskih družb, vodenje postopkov za priznanje tujih sodnih odločb in arbitražnih razsodb v gospodarskih sporih, vodenje stečajnih postopkov, opravljanje zadev mednarodne pravne pomoči pri izvajanju dokazov v gospodarskih zadevah in opravljanje drugih zadev.
Upravna sodišča – v Republiki Hrvaški so štiri upravna sodišča, in sicer v Zagrebu, Splitu, Osijeku in na Reki. Ta sodišča odločajo o tožbah zoper posamične akte javnopravnih organov, tožbah zaradi ravnanja javnopravnih organov, tožbah zaradi neizdaje posamičnih aktov ter tožbah v zvezi z upravnimi pogodbami in izvrševanjem upravnih pogodb.
Visoko sodišče Republike Hrvaške za prekrške, Visoko gospodarsko sodišče Republike Hrvaške in Visoko upravno sodišče Republike Hrvaške kot sodišča druge stopnje odločajo o pritožbah zoper odločbe sodišč za prekrške, gospodarskih sodišč in upravnih sodišč Republike Hrvaške. Sedež imajo v Zagrebu.
Sodišča za prekrške
odločajo na prvi stopnji o prekrških, razen če zakon določa, da je za vodenje prekrškovnega postopka stvarno pristojen drug organ;
opravljajo zadeve mednarodne pravne pomoči v postopkih iz svoje pristojnosti in druge zadeve, ki jih določa zakon.
Sodišča za prekrške (274 Kb)
Poleg pristojnosti, določenih v drugih zakonih, gospodarska sodišča:
obravnavajo registrske zadeve in vodijo sodne registre;
odločajo o vpisih v register ladij in jaht v zadevah, ki so v skladu s pomorskim zakonikom v pristojnosti gospodarskih sodišč, o omejevanju odgovornosti lastnikov ladij ter pritožbah zoper končno delitveno osnovo za likvidacijo skupne havarije, če zakon za določeno vrsto zadeve ne določa drugače;
odločajo o predlogih v zvezi z ustanovitvijo, delovanjem in prenehanjem gospodarske družbe;
odločajo v nepravdnih zadevah, ki jih določa zakon o gospodarskih družbah;
vodijo postopek za priznanje tujih sodnih odločb in arbitražnih razsodb v gospodarskih sporih;
zavarujejo dokaze za postopke, ki so v njihovi pristojnosti;
odrejajo zaščitne ukrepe v postopkih in v zvezi s postopki, ki so v njihovi pristojnosti;
odločajo o predlogih za začetek stečajnega postopka in vodijo stečajne postopke;
opravljajo zadeve mednarodne pravne pomoči pri izvajanju dokazov v gospodarskih zadevah;
opravljajo druge zadeve, ki jih določa zakon.
Gospodarska sodišča (192 Kb)
Opomba: 1. aprila 2015 bo začela veljati nova mreža občinskih in gospodarskih sodišč, tako da bo občinskih sodišč 24, gospodarskih pa osem. Od 1. julija 2015 pa bo veljala nova mreža sodišč za prekrške, ki jih bo 22. To je določeno z zakonom o območjih in sedežih sodišč (NN 128/14).
Tukaj navedeni podatki so še vedno ažurni in točni, vendar se bodo po 1. aprilu 2015 oziroma 1. juliju 2015 spremenili.
odločajo o tožbah zoper posamične akte javnopravnih organov;
odločajo o tožbah zaradi ravnanja javnopravnih organov;
odločajo o tožbah, ki se vložijo, ker javnopravni organ ni izdal posamičnega akta ali določenega dejanja ni opravil v z zakonom predpisanem roku;
odločajo o tožbah v zvezi z upravnimi pogodbami in izvrševanjem upravnih pogodb;
odločajo v drugih primerih, ki jih določa zakon.
Upravna sodišča (180 Kb)
odloča o pritožbah zoper odločbe sodišč za prekrške in organov državne uprave, ki vodijo prekrškovni postopek na prvi stopnji, ter o pritožbah zoper odločbe drugih organov, če je to določeno s posebnim zakonom;
odloča v sporih o pristojnosti med sodišči za prekrške;
odloča o izrednih pravnih sredstvih zoper pravnomočne odločbe o prekrških, če je to določeno s posebnim zakonom;
opravlja druge zadeve, ki jih določa zakon.
odloča o pritožbah zoper odločbe gospodarskih sodišč prve stopnje;
odloča v sporih o krajevni pristojnosti med gospodarskimi sodišči in odloča o prenosu pristojnosti med gospodarskimi sodišči;
odloča o pritožbah zoper odločbe upravnih sodišč in odločitve, zoper katere je pritožba dovoljena;
odloča o zakonitosti splošnih aktov;
odloča v sporih o pristojnosti med upravnimi sodišči;
odloča v drugih primerih, ki jih določa zakon.
Specializirana sodišča - Latvija
Specializirana sodišča - Avstrija
Specializirana sodišča - Poljska
Ta stran vam ponuja informacije o organizaciji specializiranih sodišč na Poljskem.
Na Poljskem je nekaj specializiranih sodišč in tribunalov.
Vrhovno sodišče (Sąd Najwyższy)
Vrhovno sodišče je najvišji sodni organ. Izvaja pravni nadzor nad sodbami vseh ostalih sodišč in zagotavlja enotnost pri interpretaciji zakonov in v sodni praksi.
Vrhovno sodišče ni splošno sodišče. Obravnava zadeve za razveljavitev in druge pritožbe zoper sodbe sodišč ter tudi sprejema odločitve o razlagi zakonskih določb, ki so dvoumne ali katerih izvajanje povzroči neskladja pri sodnem odločanju. Razrešuje tudi pravna vprašanja, ki so jih posredovala sodišča v povezavi s posameznimi zadevami.
Poljsko Vrhovno sodišče (Sąd Najwyższy) svoje odločitve, skupaj z obrazložitvami, objavlja na svoji spletni strani, Poljsko Vrhovno sodišče, ki je na voljo tudi v angleščini.
Ustavno sodišče (Trybunał Konstytucyjny)
V poljskem pravnem sistemu Ustavno sodišče (Trybunał Konstytucyjny) ne šteje za splošno sodišče.
Ustavno sodišče odloča o:
skladnosti nacionalne zakonodaje z ratificiranimi mednarodnimi sporazumi, ki jih je treba ratificirati preden jih potrdi parlament,
skladnosti pravnih predpisov, ki jih izdajo osrednji državni organi, ratificiranih mednarodnih sporazumov in pravnih aktov z Ustavo,
Vse odločitve Ustavnega sodišča so skupaj z obrazložitvijo objavljene na spletni strani Ustavnega sodišča Poljske, ki je na voljo tudi v angleščini.
Državni tribunal (Trybunał Stanu)
Več informacij lahko najdete na spletni strani poljskega Državnega tribunala.
Višje upravno sodišče:
odloča, ali so odločitve lokalnih vladnih organov ali ureditveni ukrepi pokrajinskih organov državne uprave (terenowe organy administracji publicznej) v skladu z zakonodajo,
odloča o pritožbah zoper upravne odločitve; o odločitvah, izdanih v upravnih postopkih na podlagi pritožbe (ali zaključi take postopke); in o odločitvah, na katere se je mogoče pritožiti glede na dejanski stan zadeve,
presoja nekatere odločitve občinskih organov ali združenj takih organov,
odgovarja na pravna vprašanja, ki jih v obravnavo predložijo pritožbeni organi lokalnih oblasti.
Vrhovno upravno sodišče je objavilo vse svoje odločitve skupaj z obrazložitvami, sprejete od 1. oktobra 2007 dalje. Starejše odločitve se še dodajajo v bazo podatkov. Spletna stran Sodišča je dostopna samo v poljskem jeziku.
Vrhovno upravno sodišče (Naczelny Sąd Administracyjny) objavlja svoje odločitve skupaj z obrazložitvami na svoji spletni strani.
Specializirana sodišča - Portugalska
Specializirana sodišča - Romunija
Ta stran vam ponuja informacije o specializiranih sodiščih v Romuniji.
Sodišče za otroke in družinske zadeve v Brașovu
Razsodišče za otroke in družinske zadeve v Brașovu obravnava zadeve v zvezi s kaznivimi dejanji, ki so jih storili otroci ali so bila storjena zoper njih. Preden je bilo to sodišče ustanovljeno, je takšne primere obravnavalo splošno sodišče v Brașovu.
V Romuniji obstajajo tri specializirana sodišča (prejšnja gospodarska sodišča):
specializirano sodišče v Cluju;
specializirano sodišče v Mureșu;
specializirano sodišče v Argeșu.
Obravnavajo zadeve v zvezi s poslovnimi subjekti. To je vsaka oseba, ki se ukvarja s podjetniškimi posli.
Pristojnost vojaških sodišč je določena v zakoniku o kazenskem postopku. Vsako od vojaških sodišč ima status vojaške enote.
Hierarhija vojaških sodišč je naslednja:
štiri vojaška sodišča (v Bukarešti, Cluj-Napoci, Iaşiju in Timişoari),
vojaško sodišče v Bukarešti,
vojaško pritožbeno sodišče v Bukarešti.
Na vojaških sodiščih opravljajo svoje funkcije vojaški sodniki, referenti, arhivarji in drugo osebje.
V Romuniji so štiri vojaška sodišča, in sicer v:
Bukarešti;
Cluj-Napoci;
Iaşiju;
Timişoari.
Vojaška razsodišča lahko kot najvišja sodišča prve stopnje obravnavajo zadeve, povezane s kaznivimi dejanji zoper romunsko obrambno sposobnost (tj. kazniva dejanja zoper vojaški red in disciplino, kazniva dejanja, storjena na bojišču, itd.) ali drugimi kaznivimi dejanji v zvezi z opravljanjem dolžnosti, ki jih je storilo vojaško osebje do vključno čina polkovnika.
Območno vojaško razsodišče v Bukarešti
Območno vojaško razsodišče obravnava naslednje zadeve:
Kot sodišče prve stopnje obravnava zadeve, povezane z naslednjimi kaznivimi dejanji v zvezi z opravljanjem dolžnosti, ki so jih storili častniki do vključno čina polkovnika:
nekatera kazniva dejanja zoper življenje, osebno integriteto ali zdravje;
nekatera kazniva dejanja zoper osebno svobodo;
nekatera kazniva dejanja zoper spolno nedotakljivost;
nekatera kazniva dejanja zoper premoženje;
nekatera kazniva dejanja, storjena na delovnem mestu ali v povezavi z njim;
nekatera kazniva dejanja, ki ovirajo sodni postopek;
naklepna kazniva dejanja, ki povzročijo smrt ali samomor žrtve;
kazniva dejanja v zvezi s trgovanjem z drogami ali nedovoljenim uživanjem drog;
stečaj, ki je posledica goljufije, če se prekršek nanaša na bančni sistem.
Kot kasacijsko sodišče obravnava pritožbe zoper sodbe vojaških razsodišč v povezavi s kaznivimi dejanji, kadar oškodovanec na podlagi predhodne tožbe začne pravni postopek, ter pritožbe zoper kazenske sodbe vojaškega sodišča v povezavi s preventivnimi ukrepi, začasnim izpustom ali previdnostnimi ukrepi in zoper kazenske sodbe vojaškega sodišča v povezavi z izvrševanjem kazenskih sodb ali rehabilitacijo, ter druge zadeve, posebej določene z zakonom.
Območno vojaško sodišče v okviru svoje pristojnosti prav tako odloča v sporih o pristojnosti med vojaškimi razsodišči.
Vojaško pritožbeno sodišče v Bukarešti
Vojaško pritožbeno sodišče je pristojno za naslednje zadeve:
Kot sodišče prve stopnje obravnava:
kazniva dejanja zoper državno varnost ali zoper mir in človeštvo, ki jih je storilo vojaško osebje;
kazniva dejanja, ki so jih storili sodniki vojaškega sodišča ali območnega vojaškega sodišča ali vojaški tožilci iz vojaških tožilstev pri navedenih sodiščih.
Kot pritožbeno sodišče obravnava pritožbe, vložene zoper sodbe območnega vojaškega sodišča na prvi stopnji.
Kot kasacijsko sodišče obravnava pritožbe, vložene zoper kazenske sodbe vojaškega sodišča na prvi stopnji, kamor ne spadajo zadeve v pristojnosti območnega vojaškega sodišča, in druge zadeve, posebej določene z zakonom.
Odloča v primeru spora o pristojnosti med območnimi vojaškimi sodišči, med vojaškimi sodišči in območnimi vojaškimi sodišči ali med vojaškimi sodišči v okviru pristojnosti različnih območnih vojaških sodišč, in v drugih zadevah, posebej določenih z zakonom.
Upravna sodišča v Romuniji ne obstajajo. Za obravnavo upravnih zadev so pristojni posebni upravni oddelki na splošnih sodiščih.
Ustavno sodišče ima devet sodnikov, imenovanih za devetletni mandat, ki se ne more podaljšati ali obnoviti. Tri sodnike imenuje parlament, tri senat in tri predsednik Romunije. Sodniki ustavnega sodišča izvolijo predsednika sodišča s tajnim glasovanjem za triletni mandat. Ustavno sodišče tretjino svojih sodnikov zamenja vsaka tri leta.
V skladu s členom 146 romunske ustave so ustavnemu sodišču dodeljene naslednje pristojnosti:
odloča o ustavnosti zakonov pred njihovo razglasitvijo na zahtevo predsednika Romunije, predsednika enega od dveh domov parlamenta, vlade, vrhovnega kasacijskega sodišča, varuha človekovih pravic, vsaj 50 poslancev ali 25 članov senata ali po uradni dolžnosti v primeru pobude, ki predlaga spremembo ustave;
odloča o ustavnosti mednarodnih pogodb ali drugih mednarodnih sporazumov na zahtevo predsednika enega od dveh domov parlamenta, vsaj 50 poslancev ali 25 članov senata;
odloča o ustavnosti predpisov parlamenta na zahtevo predsednika enega od dveh domov parlamenta, parlamentarne skupine ali vsaj 50 poslancev ali 25 članov senata;
odloča o zahtevah za oceno protiustavnosti zakonov in odlokov, ki so vloženi na sodiščih ali sodiščih za trgovinsko arbitražo; takšno zahtevo lahko vloži tudi neposredno varuh človekovih pravic;
odloča o ustavnopravnih sporih med javnimi organi na zahtevo predsednika Romunije, predsednika enega od dveh domov parlamenta, ministrskega predsednika ali predsednika vrhovnega sodnega sveta;
spremlja spoštovanje postopka za izvolitev predsednika Romunije in potrdi rezultate volitev;
izdaja svetovalna mnenja o predlogih za odstavitev predsednika Romunije s funkcije;
ugotavlja obstoj okoliščin, ki upravičujejo imenovanje začasnega vodje države, ter o svojih ugotovitvah poroča parlamentu in vladi;
spremlja spoštovanje postopka za organizacijo in izvedbo referenduma ter potrdi rezultate referenduma;
preverja, ali so izpolnjeni pogoji, ki državljanom omogočajo uveljavljanje svoje zakonodajne pobude;
odloča o zahtevah za oceno protiustavnosti delovanja političnih strank;
opravlja vse druge dolžnosti, določene s sistemsko zakonodajo sodišča (Zakon št. 47/1992, ponovno objavljen).
vrhovno kasacijsko sodišče objavlja svojo sodno prakso na svoji spletni strani;
sodišča objavljajo povzetke sodb na portalu sodišča. Glej na primer povzetke sodb pritožbenega sodišča v Bukarešti;
Romunska pravna zbirka podatkov, s katero upravlja zakonodajni svet Romunije, vsebuje celotno besedilo romunskih zakonodajnih aktov (zakone, vladne odloke, sklepe vlade itd.).
Pristojnost sodišč – Romunija
Specializirana sodišča - Finska
Na tej strani so na voljo informacije o organizaciji specializiranih sodišč na Finskem.
Na Finskem je več specializiranih sodišč, njihove naloge pa so določene s posebnimi predpisi. Specializirana sodišča so bila ustanovljena za obravnavo zadev, ki jih ne morejo obravnavati splošna ali upravna sodišča, ker so zanje potrebni posebno strokovno znanje in izkušnje. Sestava specializiranih sodišč ponavadi odraža strokovno znanje in izkušnje, potrebne za zadevno področje. Specializirana sodišča so:
gospodarsko sodišče,
sodišče za zavarovalne zadeve,
višje sodišče za obtožbe funkcionarjev.
Delovno sodišče obravnava in rešuje spore v zvezi z razlago Zakona o delovnih razmerjih, Zakona o državnih javnih uslužbencih, Zakona o občinskih javnih uslužbencih in prava, ki ureja pogodbe javnih uslužbencev, zaposlenih v Evangeličansko-luteranski cerkvi. Obravnava tudi spore v zvezi s pogodbami državnih javnih uslužbencev in kolektivnimi pogodbami za zaposlene.
Gospodarsko sodišče obravnava zadeve, ki jih urejajo Zakon o varstvu potrošnikov, Zakon o varuhu potrošniških pravic in Zakon o finančnih instrumentih. Obravnava tudi spore v zvezi s tržnimi in pogodbenimi pogoji, ki spadajo na področje uporabe prava o sporazumih med kreditnimi institucijami in podjetji, ter kršitve Zakona o omejevanju konkurence.
Sodišče za zavarovalne zadeve
Sodišče za zavarovalne zadeve je specializirano sodišče upravnega prava. Deluje kot sodišče, ki je pristojno za zadeve na področju varnosti prihodkov. Med drugim obravnava spore, ki izhajajo iz različnih vrst zdravstvenih in nezgodnih zavarovanj, ter pritožbe zoper odločitve uprave za pritožbe na področju pokojninskih zadev, uprave za pritožbe na področju nezgod, uprave za pritožbe na področju socialne varnosti in uprave za pritožbe na področju brezposelnosti.
Višje sodišče za obtožbe funkcionarjev
Višje sodišče za obtožbe funkcionarjev je specializirano sodišče, ki obravnava obtožbe ministrov finske vlade, sodnikov Vrhovnega in Vrhovnega upravnega sodišča ter določenih višjih javnih uslužbencev zaradi protipravnega ravnanja pri opravljanju njihovih funkcij. Višje sodišče za obtožbe funkcionarjev se sestaja le po potrebi.
Med drugim vsebuje najnovejšo sodno prakso pritožbenih in upravnih sodišč ter povezave do spletišč vseh sodišč.
Specializirana sodišča - Severna Irska